
RAPORT DE SPECIALITATE
privind 
Proiectul de hotărâre privind indexarea cu rata inflației a valorilor impozabile, impozitelor și taxelor locale precum și amenzilor pentru anul fiscal 2022 

[bookmark: _GoBack]	Având în vedere Referatul de aprobare al proiectului de hotărâre nr.SC2021-6335/09.03.2021 al Primarului Municipiului Timișoara și Proiectul de hotărâre privind indexarea cu rata inflației a valorilor impozabile, impozitelor și taxelor locale precum și amenzilor pentru anul fiscal 2022, prin care se propune emiterea hotărârii prin care consiliul local al Municipiului Timișoara aprobă sumele indexate pentru anul fiscal 2022, pe baza indicelui de inflație de 2,6%, conform prevederilor art. 491 alin.1 și alin.2 din Legea nr. 227/2015 privind Codul fiscal, actualizată și ale art. 493 alin.7 din Legea nr. 227/2015 privind Codul fiscal, actualizată, așa cum sunt acestea reflectate în cuprinsul Anexei nr. 1 la proiectul de hotarare,
Facem următoarele precizări:
Conform art. 454 din Legea nr. 227/2015 privind Codul fiscal, actualizată:
"Impozitele şi taxele locale sunt după cum urmează:  
a)impozitul pe clădiri şi taxa pe clădiri;  
b)impozitul pe teren şi taxa pe teren;  
c)impozitul pe mijloacele de transport;  
d)taxa pentru eliberarea certificatelor, avizelor şi autorizaţiilor;  
e)taxa pentru folosirea mijloacelor de reclamă şi publicitate;  
f)impozitul pe spectacole;  
g)taxele speciale;  
h)alte taxe locale." 
		Conform art.491 din Legea nr.227/2015 privind Codul fiscal, actualizată: 
		" Indexarea impozitelor şi taxelor locale
		(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.
[bookmark: A9647][bookmark: A9073][bookmark: A9145]		(1^1) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.
[bookmark: A47211212]		(2) Sumele indexate conform alin. (1) şi (1^1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti. 
		(3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1)."    
		Conform art.493 alin.7 din Legea nr.227/2015 privind Codul fiscal, actualizata:
[bookmark: A9663][bookmark: A9664][bookmark: A9644]		”(7) Limitele amenzilor prevăzute la alin. (3) şi (4) se actualizează prin hotărâre a consiliilor locale conform procedurii stabilite la art. 491.”
Raportat la prevederile art.491 alin 1, alin.1^1 și alin. 2 și ale art. 493 alin.7 din Legea nr.227/2015 privind Codul fiscal, actualizată, Consiliul Local are obligația și competența legală să hotărască indexarea oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei precum și să actualizeze limitele amenzilor  reglementate la art.493 alin.3, alin.4 și alin.4^1 din Legea nr.227/2015 privind Codul fiscal, actualizată, până la data de 30 aprilie a fiecărui an, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice, cu excepția sumelor prevăzute în tabelul prevăzut la art. 470 alin. (5) şi (6) din Codul fiscal,  la indexarea cărora se va avea în vedere rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei. 
Sumele astfel indexate se aprobă prin hotărâre a consiliului local şi se aplică în anul fiscal următor.
Avand in vedere ca, pentru indexarea pentru anul 2022 a sumelor prevăzute în tabelul prevăzut la art. 470 alin. (5) şi (6) din Codul fiscal, Consiliul Local trebuie sa aiba in vedere rata de schimb a monedei euro în vigoare în prima zi lucrătoare a lunii octombrie a anului 2021,  
prin prezenta hotarare Consiliul Local va proceda la indexarea cu rata inflației a valorilor impozabile, impozitelor si taxelor locale precum si amenzilor pentru anul fiscal 2022 conform art.491 alin.1 din Codul fiscal, indexarea pentru anul 2022 a sumelor prevăzute în tabelul prevăzut la art. 470 alin. (5) şi (6) din Codul fiscal, urmând a se aproba de catre Consiliul Local printr-o hotarâre distinctă, care va fi emisă ulterior publicării în Jurnalul Uniunii Europene a ratei de schimb a monedei euro în vigoare în prima zi lucrătoare a lunii octombrie a anului 2021 și comunicării pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei a cursului de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri.
Arătăm că în prezent, nivelurile pentru valorile impozabile, impozitele şi taxele locale şi alte taxe asimilate acestora, precum şi limitele amenzilor aplicabile în temeiul Legii nr.227/2015 privind Codul fiscal de către organul fiscal al Municipiului Timișoara, la care se face referire in cuprinsul art.491 alin.1 si art.493 alin.7 din Codul fiscal, sunt cele prevăzute în HCLMT  nr.157/30.04.2020 privind indexarea valorilor impozabile, impozitelor si taxelor locale precum si amenzilor pentru anul fiscal 2021. 
Rata inflatiei pentru anul 2020, comunicată pe site-ul oficial al Ministerului Lucrărilor Publice, Dezvoltării și Administrației (https://www.mlpda.ro/pages/politicifiscalesibugetarelocale) și pe site-ul oficial al Ministerului Finantelor Publice (https://mfinante.gov.ro/noutati1) este de 2,6%, potrivit comunicatului de presa al Institutului National de Statistica cu nr. 16/14.01.2021.
Având în vedere aceste considerente, raportat la caracterul imperativ al dispozițiilor art. 491 alin. 1 și alin. 2 și art.493 alin.7 din Legea nr.227/2015 privind Codul fiscal, actualizată, se impune indexarea de către Consiliul Local al Municipiului Timișoara, pe baza indicelui de inflație de 2,6%, pentru anul fiscal 2022, a  impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, precum și actualizarea limitelor amenzilor prevazute la art. 493 alin.3, alin.4 și alin.4^1 din Legea nr.227/2015 privind Codul fiscal, actualizată, prin raportare la nivelurile aplicabile în anul fiscal 2021 așa cum au fost indexate prin HCLMT nr.157/30.04.2020.
Astfel, prin indexarea pe baza indicelui de inflatie de 2,6% a impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, precum și actualizarea limitelor amenzilor reglementate la art.493 alin.3, alin.4 și alin.4^1  din Legea nr.227/2015 privind Codul fiscal, actualizată și aprobarea de către Cosiliul Local al Municipiului Timișoara a sumelor indexate, se realizează punerea în aplicare pentru anul 2022 a prevederilor art.491 alin.1 si alin.2 și ale art.493 alin.7 din Legea nr.227/2015 privind Codul fiscal, actualizată, prevederi legale cu caracter obligatoriu.
De prezenta indexare se va ține seama la stabilirea impozitelor și taxelor locale în Municipiul Timișoara pentru anul fiscal 2022.

Cu privire la modificarile propuse, precizăm următoarele:
În conformitate cu prevederile punctului 11 litera n) din Hotărârea Guvernului nr.1/2016 pentru aprobarea Normelor metodologice de aplicare a Legii nr. 227/2015 privind Codul fiscal-Titlul IX, cu modificările și  completările ulterioare,  prin rotunjire se intelege  operaţiunea de stabilire a sumelor datorate bugetelor locale la nivel de leu, fără subdiviziuni, prin reducere când fracţiunile în bani sunt mai mici de 50 de bani şi prin majorare când fracţiunile în bani sunt de 50 de bani sau mai mari.
„Reguli de rotunjire:   
(i)rotunjirea se aplică la fiecare tip creanţă, respectiv creanţă principală sau creanţă accesorie;
(ii)nu se aplică rotunjiri pentru calculele intermediare privind stabilirea impozitelor şi taxelor locale;
(iii)pentru calculele intermediare se utilizează primele două zecimale;
(iv)în cazul majorării impozitelor sau taxelor rotunjirea se aplică după majorarea acestora stabilită conform art. 489 din Codul fiscal
 (v)în cazul bonificaţiei prevăzute la art. 462 alin. (2), art. 467 alin. (2) şi art. 472 alin. (2) din Codul fiscal se aplică regulile de la pct. (i)-(iv), cu excepţia cazului în care prin rotunjire rezultă o valoare a bonificaţiei mai mare de 10% din impozit, caz în care rotunjirea bonificaţiei se face prin diminuare.”
În condițiile prevederilor legale sus menționate, indexarea impozitelor și taxelor locale prevăzute în codul fiscal - Titlul IX, care constau într-o anumită sumă în lei sau care sunt stabilite pe baza unei anumite sume în lei, precum și a amenzilor, cu rata inflației de 2,6% se reflectă în cuprinsul Anexei proiectului de hotărâre, după cum urmează:
- nu s-au aplicat rotunjiri pentru sumele indexate utilizate pentru calculele intermediare privind impozitul pe clădiri, impozitului/taxei pe teren, impozitului pe mijloacele de transport, taxelor pentru eliberarea certificatelor, avizelor și autorizațiilor in cazurile in care sunt avute in vedere calcule intermediare, taxei pentru afișaj în scop de reclamă și publicitate;
- s-au aplicat  rotunjiri pentru sumele indexate care reprezintă creanța principala (respectiv sume care nu sunt utilizate pentru calculele intermediare), precum și amenzilor.
- s-au aplicat  rotunjiri pentru sumele indexate care reprezintă creanța principala (respectiv sume care nu sunt utilizate pentru calculele intermediare), precum și amenzilor.
3.2. Cuantumul taxelor speciale și al altor taxe locale nu fac obiectul indexării (excepție făcând taxa pentru îndeplinirea procedurii de divorț pe cale administrativă și taxa  pentru eliberarea de copii heliografice de pe planuri cadastrale sau de pe alte asemenea planuri, taxe prevăzute în codul fiscal), deoarece acestea nu sunt prevăzute în codul fiscal într-o anumită sumă în lei sau pe baza unei anumite sume în lei, fiind stabilite prin hotărârea anuală a consiliului local de stabilire a impozitelor și taxelor locale, în condițiile Legii nr.227/2015, actualizată.
[bookmark: A50]3.3. Potrivit prevederilor art. 494 alin.10 lit.b) și lit.c) și alin.11 din Legea nr.227/2015 actualizată, sumele reprezentând taxe judiciare de timbru şi alte taxe de timbru prevăzute de lege, precum și taxele extrajudiciare de timbru prevăzute de lege, exclusiv contravaloarea cheltuielilor efectuate cu difuzarea timbrelor fiscale se ajustează pentru a reflecta rata inflaţiei în conformitate cu normele elaborate în comun de Ministerul Finanţelor Publice şi Ministerul Dezvoltării Regionale şi Administraţiei Publice.
 Potrivit art.50 din O.U.G. nr.80/2013 privind taxele judiciare de timbru, cu modificările și completările ulterioare:
"(1)Nivelul taxelor judiciare de timbru prevăzute de prezenta ordonanţă de urgenţă se actualizează anual cu indicele ratei inflaţiei, prin hotărâre a Guvernului, la propunerea Ministerului Finanţelor Publice şi a Ministerului Justiţiei.
(2)În aplicarea prezentei ordonanţe de urgenţă, Ministerul Justiţiei şi Ministerul Finanţelor Publice pot elabora norme metodologice."
Raportat la aceste prevederi legale, sumele reprezentând taxe judiciare de timbru  nu intră sub incidența indexării prin hotărâre a consiliului local.  
În ceea ce privește taxele extrajudiciare de timbru, arătăm că Legea nr. 117/1999 privind taxele extrajudiciare de timbru, cu modificările şi completările ulterioare a fost abrogată de art.VI din Legea nr.1/06.01.2017 privind eliminarea unor taxe şi tarife, precum şi pentru modificarea şi completarea unor acte normative, cu intrare in vigoare la data de 01.02.2017.

Având în vedere aspectele și prevederile legale expuse în prezentul raport, ținând cont de atribuțiile și specificul activității institutiei noastre, apreciem că, proiectul de hotărâre privind indexarea cu rata inflației a valorilor impozabile, impozitelor și taxelor locale precum și amenzilor pentru anul fiscal 2022 și Anexa nr.1 la acesta, îndeplinesc condițiile pentru a fi supuse dezbaterii și aprobării plenului consiliului local.
Hotărârea nu se aplica sumelor înscrise în tabelul prevăzut la art. 470 alin. (5) şi (6) din Codul fiscal.

